

REPUBLIKA HRVATSKA

VARAŽDINSKA ŽUPANIJA

OPĆINA VINICA

Općinsko vijeće

KLASA: 024-04/23-01/43

URBROJ: 2186-11-23-1

Vinica, 20. studenog 2023. godine

Na temelju članka 12. Zakona o financiranju vodnog gospodarstva („Narodne novine“ 153/09, 56/13, 154/14, 119/15, 120/16, 127/17 i 66/19) te članka 30. Statuta Općine Vinica („Službeni vjesnik Varaždinske županije“ broj 30/20. i 09/21.) Općinsko vijeće Općine Vinica na sjednici održanoj dana 20. studenog 2023. godine donijelo je

**PROGRAM**

**utroška sredstava vodnog doprinosa za 2024. godinu**

**Članak 1.**

Ovim Programom utroška sredstava vodnog doprinosa za 2024. godinu utvrđuje se namjena korištenja i kontrola utroška sredstava vodnog doprinosa kojeg plaća investitor u smislu propisa o prostornom uređenju i gradnji.

Vodni doprinos obračunava se rješenjem o obračunu vodnog doprinosa kojeg donose Hrvatske vode na području Općine Vinica. Općini Vinica pripada 8 % vodnog doprinosa naplaćenog na području Općine.

**Članak 2.**

U Proračunu Općine Vinica za 2024. godinu planirani prihod vodnog doprinosa iz članka 1. ovog Programa iznosi 5.000,00 €.

**Članak 3.**

Sredstva iz članka 2. ovog Programa koristiti će se za sufinanciranje održavanja čistoće javnih površina i divljih odlagališta.

**Članak 4.**

Ovaj Program stupa na snagu osmog dana od dana objave u „Službenom vjesniku Varaždinske županije“.

**PREDSJEDNIK**

**Općinskog vijeća Općine Vinica**

**Predrag Štromar**